Met daardie woorde dag en nag in jou brein ingeforseer, vra jy nie meer vrae nie. As die korporaal vir jou se hardloop, hardloop jy al is dit hoe onsinnig vir jou. Die korporaal is die eerste mens wat jy sien en die eerste een wat jy hoop gaan saam met jou in ŉ geveg in sodat jy dalk die kans kan kry om hom dood op die slagveld te sien lê. Die korporaals is nie juis baie gewild gewees nie. Hier praat ek net van die diensplig korporaals.
Na al die familie weg is begin die strooi behoorlik. Daar word op jou gegil, geskreeu en geskel. Ewe skielik is die wittebrood oor en verby. As jy staan en net voor jou kyk skreeu iemand hier naby aan jou “Jou bleddie rower, wat de hel kyk jy, ek het nie gisteraand by jou ma geslaap nie.” Of ŉ ander gewilde skreeu ding was “ Ek ruk nou jou arm af en klap jou met die bloed kant deur die gesig”.
Om die eerste draai kom jy al agter dat hier nie iets reg is nie. Agter in die Bedford word jy van die een kant na die ander kant gegooi. Ewe skielik slaan die drywer brieke aan en jy skuif so op jou gat van agter in die Bedford na die voorste deel van die Bedford. So neuk jy maar aan tot by die basis.
Net daar wil jy jou vuis in sy mond indruk om sy tande so ŉ bietjie te herrangskik. Dan dink jy ook daaraan om daardie bier wat jy saam met hom wou drink beter sal lyk as jy dit in sy oor opgedruk is.